
SUGESTII
Comisia pentru drepturile femeilor și egalitatea de gen recomandă Comisiei pentru control bugetar, care este comisie competentă, includerea următoarelor sugestii în propunerea de rezoluție ce urmează a fi adoptată:
[bookmark: restart]A.	întrucât egalitatea de gen și eliminarea inegalităților sunt valori fundamentale pe care se întemeiază Uniunea, precum și angajamentul de a promova egalitatea între femei și bărbați și integrarea perspectivei de gen în toate acțiunile sale, astfel cum este consacrat la articolul 8 din TFUE;
1.	subliniază că egalitatea de șanse pentru femei și bărbați ar trebui să fie de la sine înțeleasă în toate domeniile de politici; cu toate acestea, ea ar trebui să se bazeze pe date sprijinite de dovezi, mai degrabă decât pe alarme false, care susțin că femeile sunt mai afectate de război, de pandemia de COVID-19, de schimbările climatice sau că cea mai bună soluție pentru femei este să facă mai multe întreruperi de sarcină; prin urmare, se pot face economii în cadrul procesului bugetar prin reducerea acestor linii bugetare;
2.	își exprimă îngrijorarea cu privire la demonizarea grupurilor care sprijină femeile însărcinate; constată că acest lucru contravine articolul 2 din TUE și Cartei drepturilor fundamentale a UE, în care este consacrat dreptul la viață; este preocupat, de asemenea, de nerespectarea competențelor statelor membre în domeniul sănătății; solicită, prin urmare, eliminarea finanțării pentru organizațiile care promovează avortul; invită Comisia să analizeze misiunea de bază a celor cărora li se acordă fonduri UE și să refuze finanțarea actorilor care utilizează fondurile UE în scopul anulării drepturilor omului, în special al drepturilor femeilor și al egalității de gen;
3.	constată că integrarea perspectivei de gen este viciată, deoarece forțează femeile în roluri, locuri de muncă și identități pe care nu le doresc, mai degrabă decât să ofere persoanelor și familiilor posibilitatea de a decide;
4.	ia act de metodologia eronată de calculare a diferenței de remunerare între femei și bărbați la nivelul Uniunii, de 12,7 %, deoarece aceasta nu ia în considerare alegerea unei persoane de a desfășura o activitate cu salarii mai mici sau cu fracțiune de normă;
5.	recunoaște importanța combaterii violenței și a traficului, astfel cum se subliniază în inițiativa Daphne, dar solicită transparență cu privire la rezultatele fondurilor investite.

